የኢትዮ-ጊኒ የሚኒስትሮች የጋራ ኮሚሽን ስብሰበ ተጀመረ
የኢፌዴሪ ውጭ ጉዳይ ሚኒስትር ዶክተር ወርቅነህ ገበየሁ እና የጊኒ ሪፐብሊክ የውጭ ጉዳይ ሚኒስትር ማማዲ ቱሬ በተገኙበት በዛሬው እለት የሁለቱ አገሮች የሚኒስትሮች የጋራ ኮሚሽን ስብሰባ በአዲስ አበባ በይፋ ተጀመሯል።ውጭ ጉዳይ ሚኒስትሮቹ የሁለቱን አገሮች የሚኒስትሮች የጋራ ኮሚሽን መመስረቻ ስምምነት ፈርመዋል።ከዚህ በተጨማሪም ሁለቱ የውጭ ጉዳይ ሚኒስትሮች በተገኙበት የከፍተኛ ኤክስፐርቶች ቃለ ጉባኤ ስምምነት ተፈርሟል።የከፍተኛ ኤክስፐርቶች ስብሰባ በአራት ቡድኖች ተከፍሎ በበርካታ ጉዳዮች ዙሪያ ውይይት አድርጓል።ሁለቱ አገሮች በቀጣይ በጋራና በትብብር ሊሰሩ በሚገባቸው የሁለትዮሽና ዓለም አቀፍ ጉዳዮች ዙሪያ ውይይት በማድረግ በሚኒስትሮች የሚፈረሙ በርካታ ሰነዶችን የመመርመርና የመከለስ ሰራዎችን አከናውኗል።(ምንጭ፡-የውጭ ጉዳይ ሚኒስቴር ቃልአቀባይ ጽ/ቤት)